Matarbirgðir Alþjóðamatvælastofnunarinnar í Kenýa að klárast
Matarbirgðir Alþjóðamatvælastofnunarinnar, sem ætlað er að brauðfæða um 3,5 milljón manna í Kenýa, munu brátt klárast vegna þess að stofnunin hefur aðeins fengið um einn tíunda af því fé sem stofnunin þarf á að halda, að sögn talsmanns stofnunarinnar. Mikill skortur hefur verið á mat í Kenýa vegna mikilla þurrka.
Stofnunin á nóg af kornmenti sem dugar fram í apríl, en birgðir af hlutum sem skipta minna máli, eins og matarolía og belgávextir, munu klárast undir lok þess mánaðar.
Að sögn talsmanns stofnunarinnar, Peter Smerdon, skortir stofnunina um 197 milljónir dala vegna mataráætlunar hennar í Kenýa.
Alþjóðamatvælastofnunin þarf 225 milljónir dala fram til febrúar á næsta ári ef hún ætlar að kaupa um 30.000 tonn af mat í hverjum mánuði. Stofnunin hefur hingað til aðeins fengið um 28 milljónir dala.
"Ef við fáum ekki meiri mataraðstoð þá mun þetta verða stórslys [...] Við erum þegar á ystu nöf vegna þess að maturinn er að klárast og við eigum að vera að mata fólk fram til febrúar á næsta ári," segir Smerdon. Hann segir að vannæring muni aukast mikið dragi mjög úr aðstoðinni.
Yfirmaður stofnunarinnar, James Morris, mun heimsækja bæinn El Wak í Kenýa seinna í þessum mánuði. Umræddur bær er talinn vera lýsandi fyrir það ástand sem ríkir í landinu vegna viðvarandi þurrkar á þessu svæði í Afríku. Talið er að um 11,5 milljón manns þurfi á mataraðstoð að halda á þessu svæði í Afríku.
Matarbirgðir Alþjóðamatvælastofnunarinnar, sem ætlað er að brauðfæða um 3,5 milljón manna í Kenýa, munu brátt klárast.
Stofnunin hefur aðeins fengið um einn tíunda af því fé sem stofnunin þarf á að halda.
Mikill skortur hefur verið á mat í Kenýa vegna mikilla þurrka.
Skortir stofnunina um 197 milljónir dala vegna mataráætlunar hennar í Kenýa.
Alþjóðamatvælastofnunin þarf 225 milljónir dala fram til febrúar á næsta ári ef hún ætlar að kaupa um 30.000 tonn af mat í hverjum mánuði.
"Ef við fáum ekki meiri mataraðstoð þá mun þetta verða stórslys".